arnoa esklabuendako: Stock 13\nEdozein modutan, eta zenbait urte beranduago izan banda ere, Stock 13rekin gozatzeko aukera izan dugu.\nAzala polemikoa izan omen zen, egilearen zakila ageri delako, eta salmentetarako arazo bilakatu omen zen. Polemikaz aparte, arras liburu ona iruditu zaigu guri.\nPasarte batzuetan mendebaldeko euskarazko zenbait hitz erabili ditu egileak, nafarron egunerokoan apur bat arrotzak izan daitezkeenak. Hala ere, horrek ez du inongo arazorik suposatzen irakurketan aitzina egiteko. Areago, horrek gure hiztegi murritza aberasteko balio izan du.\nHamahiru istorio erotikok osatzen dute liburua, idazlea bera protagonista dela. Beraz, autofikzioa da, edo, egileak dioen moduan, burufikzioa.\n“Osorik emon zitzaidan, eta osorik emon nintzaion, gutxitan erabiltzen diren aditz formak erabiliz esanda. Izan ere, modua hura inoiz izan bakoa zen eta, zer gutxiago horri buruzkoan idazkera zaintzea baino. Nintzaion, zintzaizkidan, gintzaizkion, burufikzio honek euskaltegietarako ere balio dezan.”\nMikel Alonsoren argazkiek laguntzen dute testua\nKonpromiso handiko testua iruditu zaigu, eta hagitz aberatsa literaturari buruzko aipamenetan. Metaliteratura erotikarekin nahasirik erranen genuke.\nBeraz, Edorta Jimenezen zakila ez bada zure gustukoa, estali azala paperarekin eta ekin irakurketari, ea bere lumak bereganatzen zaituen.


Araba-Net - Natura eta Kultura Ondarea ARABAKO FORU ALDUNDIA Español Zure iritziaDirektorioaGunearen mapaEsteka interesgarriakFaq’s\nHerritarrakEnpresak eta ProfesionalakForu AldundiaZerbitzuakArabaPrentsa BerriakAraba\nHasi >Araba >Natura >Gorbeiako Parke Naturala >\nToki ErakundeakHistoriaKartografiaGeografia arabatarra eta bere biztanleriaArtea eta kulturaNaturaAizkorri-Aratzeko Parke NaturalaUrkiolako Parke NaturalaGorbeiako Parke NaturalaIzkiko Parke NaturalaValderejoko Parke NaturalaBideoa: ARABA GOZAMENA!Araba herriz herriAraba irudietan\nGorbeiako Parke Naturala< AtzeraInprimatu >Bidali lagun bati >\nNatura eta Kultura OndareaParkeko ondare naturala eta kulturala dotorea ezagutu: bere landaretza, fauna, formazio geologikoak, paisaia eta Parkea osatzen duten herriak zein ingurukoak.\nGorbeia estaltzen duten baso handietan fauna interesgarria bizi da: gabirai, zapelatz liztorjale, lepahori, muxarra, aztore, basakatu, oreinak... Kakalardo interesgarriak ere bai, esaterako, Rosalia alpina babestua. Harkaizti eta gailurretan, giro gogorra nagusi izan arren, asko dira ikusten diren espezieak, hegaztiak nabarienak: sai zuri, belatxinga, harkaitz zozo gorri, mendi txirta, eta abar. Ibaietan, nagusiki Baiasen eta bere adarretan, martin arrantzalea, Pirinioetako ur satorra, ur ipurtatsa edo igaraba bezalako animalia bitxien populazioak mantentzen dira. Leizeetan ere kareharrizko euskal mendietan endemikoak diren ar, barraskilo eta armiarmak deskribatu dira, baita mendigune honetan besterik ez dauden batzuk ere.\nBaso hostotsuek Gorbeiaren zati handi bat estaltzen dute: pagadiak, ameztiak, hariztiak eta, gutxiago, haltzadiak, ezkamezti, artadi kantauriar, pinugorrien pinudiak eta urkidiak. Tamaina eta edertasunarengatik, zenbait zuhaitz bitxitzat katalogatuta daude, esaterako, Arimekortako Haginak, Izarrako Hagina, Altubeko Haritza eta Ondategiko Haritza. Goi mendiko ekosistemetan flora interesgarria hazten da kareharrizko harkaitz babesgabeetan, nongo arrailetan zenbait landarek sustraitzea lortzen duten, baita gailur silizeoetan ere, non Euskal Herriko espezie begetalik mehatxatuenak bizi diren. Urari lotutako landaredia ere nabarmendu behar da: lokaztietan, Saldropoko zohikaztegian, Altubeko hezeguneetan...bizi dena.\nItsaso ez oso sakon eta berotsuak estaltzen zuen –duela 100 milioi urte baino gehiago- egun Gorbeiako parke naturala denaren zati bat. Giroa oso egokia zen koralezko arrezife garrantzitsuak hazteko, non itsas animalia eta landare amaigabea bizi ziren. Handik gerora –duela 45 milioi urte inguru– itsas hondoetan eratutako material horiek itsas mailatik gora altxatu ziren eta milaka urteko higaduraren ostean oraingo erliebea eratu zuten. Eskematikoki, bi harkaitz motaz hitz egin daiteke. Batetik, forma biribileko gailur silizeoak daude, Gorbeiakoa bezala. Malkartsu eta ikusgarriagoak dira paisaia karstikoak, Itxinako kareharrizko molea nabarmentzen delarik.\nNaturgune honetako paisaian basoak, harkaitzak eta larrediak dira nagusi. Pagadi eta hariztiek estaltzen dute lurraldearen zati handi bat, nagusiki hegoaldean, non Altubeko pagadi zabala nabarmentzen den. Zenbait puntutan kareharrizko harkaitz zuriak altxatzen dira, esaterako, Aldarminen eta Itxinan. Tokirik gorenetan larrediak eta sastrakadiak nagusi dira –txilardiak, elorriak, otadiak-, berez, gailurretako eguraldiaren ondorioz, edo pertsonen antzinatiko presentziaren ondorioz garatu direnak. Kontuan izan behar da duela milaka urtetik mendi eta bailara hauetako biztanleek paisaia beren beharrizanen arabera moldatu dutela: nekazaritza, etxebizitzak, abeltzaintza...\nAsko dira Parke Natural honen inguruan dauden herriak. Guzti-guztiek kultur ondare interesgarria daukate. Dorretxe, eliza, gurutzeria, baseliza, dolmen eta beste monumentu batzuek natura eremu honetako pertsonen historia kontatzen dute … azken batean, naturaz gozatzeko paradaren osagarri bikaina dira. Zeanuri Artzainen atari zabaleko egonlekuetan aurkitutako hondakinek –Azaro, Arimekorta, Errekarte– eta dolmenek, hala nola, Errekatxuetako Atxakoak, pertsonak inguru honetan antzina-antzinatik daudela frogatzen dute. Beste monumentu aipagarri batzuk elizak dira, esaterako, Andre Mari eliza edo Ipiñako auzunean Done Jakue Apostoluari eskainitakoa, non Bizkaiko bataio agiririk zaharrenak dauden. Ugariak dira, bestalde, udalerri horretan oraindik mantentzen diren baserriak –batzuk XVI. mendekoak–, nabariena Ugarka baserria, Astarrian. Gopegi Zigoitiako udalerriko hiriburua, Zubialde ibaiaren ezkerraldean dago. Gopegiko Andre Mariaren Jasokundearen eliz parrokiak XII. mendeko elementu erromaniko ugari dauzka. Goikolea dorrea ere aipa genezake, fatxada batean Zaratetarren armarria daukana, baita XVI edo XVII. Mendeko gurutzeria ere, egun udalbatzaren aretoan gordetzen dena. Markina Ugalde ibaiaren bi aldeetan sakabanatutako baserriek osatzen duten herri txikia, Arabako Zuia udalerrian dago. Bere kultur ondarearen barruan errota zaharra, San Joan Bataiatzailearen eliza eta Sagasti baserri-dorrea Zaratetarren bere armarriarekin aipatuko genituzke. Areatza Areatzak, 1.338 fundatuta, kultur ondare interesgarria dauka eta horregatik “Monumentu Multzo” izendatu dute. Kale harriztatuzko herrigune txiki zaharra gordetzen du, eta eliz parrokia –San Bartolome- , XV. mendekoa da. Gortazar edo Riscal jauregia ere aipagarria da, fatxadan pintura barroko interesgarriak eta estilo mudejarreko XVI. mendeko etxe bat mantentzen dituelako. Izarra Izarra Urkabustaiz udalerriko herri burua da. Kultur ondarean Arrosario Ama Birjinaren Eliza nabarmentzen da, izatez XVI. mendeko beste baten gainean eraikita dagoena. Hiri parke handi modura erabiltzen den harizti handi bat ere oso kontserbatuta dagoela ere esan behar da. Sarria Bi auzunek eratzen dute Zuia udalerrian dagoen herri txiki hau. San Lorentzo eliza, XVI. mendeko etxe-gotorleku zahar bat, hainbat zubik, iturri eta uraska, bolatoki estalia eta Andereñoaren edo Iturrateren Jauregia haren kultur ondarearen atalak dira. Goiuri/Gujuli Urkabustaiz udalerriko gune txikia, nongo Done Jakueren eliz parrokiak oraindik Erdi Aroko ataria mantentzen duen. Inguruan Altube ibaiaren adar den Oiardo latsak egindako ur-jausi ederra nabarmentzen da. Haren urak, 100 metrotik gorako altueratik Euskal Herriko pagadirik handienetako batera jausten dira. Murgia Murgia Zuiako udalerrian dago. 1338an fundatu zuen Alfonso XI.ak eta Errege Katolikoek hiribildu izendatu zuten XV. mendean. Gurutzearen Landako plazan harrizko iturri interesgarria dago, baita “Oinaztarraren Gurutzea” deritzona ere, 1450ekoa. Inguruetan Urrezko Andre Mariaren Santutegia dago, eskualde osoaren ikuspegi ederrak dituen enklabe altu batean. Orozko Orozkoko eraikuntzak mendi hauetako bailara eta magaletan zehar sakabanatuta dauden auzo txikitan biltzen dira: Zubiaur, Zaloa, Jauregia, Ibarra, Beraza, San Martin, Albizu, Gallartu... Dolmenak, hala nola, Gastañazarreta eta Egalazaburu, Unzuetako gailurreko gazteluaren aiurriak, Gezuriko Santa Marina baseliza, eta Arangureneko dorretxea dira, besteak beste, udalerri honetan dauden monumentuen zerrenda aberatsaren adibide batzuk. Manurga Lau auzunek –Landaluze, Perrente, Azpillaga eta Iturritxaga– osatzen dute Zigoitiako udalerriaren gune hau. Erdi Aroan enklabe estrategikoa izan zen, non lau etxegotorleku zeuden. Egun Hurtado de Mendozatarren Dorretxea mantentzen da, eta Elexalderen edo “gazteluaren” eta Iturrizar leinukoen dorrearen hondakin batzuk, hala nola, harraskaren horman dagoen armarria Garrastatxu Baranbiotik (Amurrio) kilometro gutxira Garrastatxuko Pietateko Andre Mariaren baseliza dago, XVII. Mendearen erdialdean eraiki zena. Barrualdean aldare churriguereskoa nabarmentzen da, Mariaren Pietatearen irudi klasikoaren imajinarekin. Murua Herri txiki hau, bi auzotan egituratua, Zigoitiako udalerrian dago. Iturriak, zubiak, baserriak eta bolatoki estalia dira kultur ondarearen zati bat. Nabarienak San Antonio eliz parrokia duela gutxi berriztatutako errota zaharra eta hainbat arkeologia aztarnategi, hala nola, Mairuelegorretakoak dira. Artea Artea, orain dela gutxira arte Castillo-Elejabeitia izenez ezagutzen zena, udalerri txikia da, baina antzina oso garrantzitsua zen, pasabide eremu estrategiko batean zegoelako. Horren ondorioz, tradizioz, ibilbidea merkataritzaren aldetik eta militarki kontrolatzen aritu izan da. Horregatik daude, hain zuzen, errenazimenduko eta barrokoko zenbait dorretxe interesgarri: Ugarteko Dorrea, Torrea eta Galindo. Zeberio Oso auzune pilatuz osatutako udalerria. Udaletxea XVIII. mendearen amaierako baserri zahar batean dago. Arkitektura erlijiosoan San Adrian baseliza nabarmentzen da, leihoak XI. mendekoak direlako. Beste elementu interesgarri batzuk Olabarrietako San Tomas eliza, Zeberioganeko Andre Mari eta Ermitabarriko San Antonio baselizak eta Areiltzako dorrea dira.


Norena da “Sagarra” (apple)? - bizkaie.biz\nSarean III. urtea // 49. zenbakia\nNorena da “Sagarra” (apple)?\nAzken urteotan, Apple Computers enpreseak bere iPod musika digitala entzuteko tramankulua plazaratu dau eta honegaz batera, iTunes musika denda birtuala (denda honetan, lau hilabetetan, 10 miloi abesti “saldu” dira eta abesti bakotxa dolar baten truke). Gauzak holan, diskografikako abokatuak barriro dagoz prest epaitegietara joateko: euren esanetan, informatika enpreseak ez deutso salaketeari jaramonik egin eta hori dala eta barriro doaz epaitegietara. Batek jakin zelan amaituko dan kontua!\nInglaterrako epaitegietan, Sagarraren atzetik dabiz guztiak, alde batetik “Apple Computers” eta, beste aldetik, The Beatles taldearen diskografikea, “Apple Corps.”\nAspaldiko kontua da hau: Apple Computers enpresa informatikoa sortu zanean, The Beatles-en diskografikako abokatuek salatu egin eben izen bardina erabilten ebelako. Eta epaitegiek arrazoia emon eutsien abokatuoi. Epaiketa horren ondorioz eta sinatutako akordioaren arabera, diskografikeak Apple Computers enpreseari izena erabilten itxi eutson baina baldintza bategaz: Apple Computers ez izatea inoiz musikeagaz lotutako enpresea.\nUrteak joan urteak etorri, ordenagailuak musikea entzuteko be erabilten doguz gaur egun. Hara hemen beste eztabaida bat eta barriro epaitegietara. Azkenean, 1991n akordioa lortu eben eta izena nork eta noiz erabili eikean izenpetu eben.\nAbokatuen arteko eztabaida horreetan, diskografikeak informatika konpainiari gitxi gorabehera 50 miloi dolar kendu deutsozala kalkuletan da.


Euskal Herriko Pentsiodunen Mugimenduko emakumeen batzarra. – gaurgeroa\nEuskal Herriko Pentsiodunen Mugimenduko emakumeen batzarra.\nGaur, azaroaren 5ean, Bilboko Alde Zaharreko La Bolsa auzo etxean Euskal Herrikon Pentsiodunen Mugimenduko ehunetik gora emakumeok Asanblada burutu dugu.\nEMAKUME PENTSIODUNEN ESKUBIDEEN ALDE\nBertan, Andrea Uña, Barrientos, Arantza Corrales Gutierrez eta Arantza Urkaregi Etxepare pentsiodunek hitz egin dute Euskal Herriko Pentsiodunen Mugimenduan emakumeen parte-hartzeaz, Alarguntza pentsioaz eta Pentsioen genero-arrakalaz, hurrenez hurren.\nHizlarien azalpenak entzun ondoren, bertaratutako emakumeen txanda ireki da eta iritzi, galdera eta proposamen interesgarriak agertu dira.\nGaurkoak eztabaidarako eta hausnarketarako bidea zabaldu du. Aldarrikapen gehiago emakumeei dagokienez, esate baterako, osasun arloan. Eta baita dauden aldarrikapenetan jauzi kualitatiboa emateko beharra azaldu da.\nHelburuak argi geratu dira, besteak veste, guztiontzako 1.080 €-ko gutxieneko pentsioa eta 1.200 €- Lanbide arteko Gutxieneko Soldata.\nOndoren, manifestua irakurri da eta, ALFA izenburuko poema irakurriz amaiera eman diogu Asanbladari. Manifestuan, Gure, denon eskubideen alde! Azaroaren 13an izango diren mobilizazioetan parte hartzeko deia luzatu diegu emakume guztiei.\nAndrea Uña Bizkaiko Pentsionistak taldeko kideak idatzi eta errezitatu du poema\nEntrada anterior:Anterior Asamblea de mujeres del Movimiento de Pensionistas de Euskal Herria.\nSiguiente entradaSiguiente Noticias del 7 de noviembre


ADARRAREN PUNTAN: EUROPUTZAK\n2014(e)ko maiatzakren 26(a), astelehena\nConchita Wurst, Eurovision jaialdiaren irabazle\n“Hil da Europa”, “Arde Europa”, “Europe after the rain”, “Hierve Europa”, “Europa ha muerto”. Mezu ezkorrak ageri dira kantuen izenburuetan. Aduanak desagerturik, buruan diraute mugek, sakon gainera. Afrikar askoren ametsa dena, bertoko askoren amesgaiztoa da. “Europa ez zaigu komeni!” da neonazien mitinetako orroa. Bandera urdinak sutan daude Greziako manifestaldietan, bandera berdinak mespretxatzen dituzte Britainia Handian, harrotasunez astintzen Ukrainiako kaleetan...\nEspainian ez da apenas Frantziar kulturaren ezer kontsumitzen, Dinamarkan ez da Alemaniako deus kontsumitzen, Britainia Handian ere ez Italiatik datorrenik eta Portugalen ere ez Espainiakorik ezer, baina denok, hori bai, USAkoak kontsumitzen ditugu gogo biziz, egiazko moda, artea eta kultura haien ardura izango bailitzan. Asiatik ere bapo kontsumitzen dugu, baina beste arrazoi batzuengatik.\nInori gustatzen al zaio benetan Europa? Ba al da europar askok gustuko duten gertakari europarrik? Mmm: Futbola... Eurovision kantu-lehiaketa... Erresuma Batuko zenbait musika talde... Konpositore klasikoak... Urte berri eguneko kontzertua...\n“Europak muzin egiten du!” entzun daiteke nonahi: Sirian, Libian, Palestinan, Iranen, Iraken, Egipton, Kongon, Nigerian, Ukrainian... “Europa buxatuta dago” diosku Jose Mujicak, Uruguaiko presidenteak, Latinoamerikako bozeramaile. Europaren memoria, europar odolez zikinduta ageri da. Mende gehiegi igaro ditu barruko liskarretan. Kontinente osoa menperatzen alferrik saiatu dira: erromatarrak, Napoleon, naziak, sobietarrak... Behin eta berriz ondorioa berbera: gorpuak, miseria, hondakinak, berregitea.\nBoto-emaile nagien eguna ospatzen dugu gaur. Gauean adituek abstentzioaren marra gorriak gainditu ditugun ala ez aztertuko dute. Berdin dio. Zalantzarik bazen, kontinente zaharreko biztanleok zenbait gauza ikasi dugu azken urteotan: Europako herrialde guztiak ez gara berdinak, moneta-batasunak ez dakar soldata-batasunik, Bruselako parlamentua ez da Europar Batasuneko botererik handiena, europar herritarra izateak ez dizu bermatuko Europan lana aurkitzea, eta, gure ordezkarien zeregina lobby eta antzeko botere ezkutuen presiopean dago. Ez, ez dirudi bozkatzeko gogoa berpizteko egoerarik egokiena denik oraingo hau.\nBaina zer edo zer izango du dama zahar honek “Europak botako zaituzte!” independentisten kontrako etengabeko mehatxua bada. Bere garaian Europako Batasunean egoteko ametsa genuenok ezin dugu huts egin. Dagoen batasunak inor ez du guztiz asetzen, baina dagoena zapuztea ere ez zaio inori komeni, ez behintzat Europa barruan. Jose Mujicak zentzu onez esan zuenez: “Europari igartzen zaio ‘izan dela’ eta dagoeneko ‘ez dela’. Bere diskurtsoa beti da berdina azken urteotan eta benetan ikaratuta nauka. Baina Europa jende adimentsuz beteta dago eta ziur nago aurrera egingo duela”.\n“We’re unstoppable” –geldiezinak gara- izan zen Conchita Wurst-en oihua Eurovisioko garaile izendatu zutenean. Eta hor agian sinbolo bat sumatu daiteke baita ere. Austriar abeslaria bezala, gaurko Europa ez da denon gustukoa eta kritika ugari jasotzen ditu. Baina askatasunaren ikurra izatera kondenaturik dago. Atzerabiderik ez da. Haren aberkide Adolf Hitlerrek burua altxatuko balu...\nEgilea: nineuk ordua: 03:00\nEtiketak: adarraren puntan, Conchita Wurst, Europar hauteskundeak, Roberto Moso


Hauek dira Pitsky arrazaren ezaugarri garrantzitsuenak, hau da, Pitbull arrazen eta Husky arrazaren arteko gurutzearen emaitza.\nPudelaren jatorria ezezaguna den arren, Frantzian antzinako Barbet Spanieletik jaisten dela dioen teoria da onartuenetako bat.\n3 kilotik beherako pisu txiki baten bila bazabiltza, paseoan edo txangoan ibiltzeko, sartu eta deskubritu nolakoa den Yorkshire Terrier bat.


Fnac (1585) NEAR (1539) AG LIBROS (597) IMOSVER (334) Nobel Book (105) Agapea Libros (15) Zoomici (10) BS SHOP (6) AwesomeBooks (3) CulturaBrasil (2) CD VIDEO (2) Podibooks (1) Arcobaleno (1) ALZOFORA (1) LIBRERIAMAXTOR (1) DESVANDELLIBRO (1)\nLibro (2649) Encuadernado (1)\nNormal - Libro en vasco - Libro - Gaumin argitaletxea\nEuskal Mitologia. Haurrei Kontatua Infantil\nMakilakixki, Kukubiltxo, Ekilore, Tartalo o las lamias son personajes que forman parte de los mitos y leyendas que han llegado hasta nosotros de generación en generación. A lo largo de los siglos, nuestros mayores han tratado de entender el mundo,... Leer más\nPupi eta Lotsaren Munstroa Infantil\nRosyk inauterietako festa batera joateko gonbidapena jaso du... Hau lotsa! Eskerrak Pupi beti prest egoten den lagunei laguntzeko. Rosyrekin joango da festara... eta lotsaren munstroari ere aurre egingo dio, behar izanez gero! Leer más\nNormal - Libro en vasco - Libro - Ikasmina argitaletxea, s.l.\nPerez Sagua Infantil 9 a 12 años - Literatura 9 a 12 años\nHaurrek hainbeste maite duten Perez saguak esne-hortzak biltzen eta, haien ordez, opariak uzten igarotzen ditu gauak. Baina badakizu nola ekin zion ohitura bitxi horri? Liburu honek istorioaren inguruko xehetasun guztiak eskaintzen ditu, eta egokia... Leer más\nOlentzeroren istorioak Infantil 5 a 8 años - Literatura 5 a 8 años\nOlentzero eta galtzagorriak. Olentzero eta lapurra. Olentzero, Antton eta liburu magikoa. Olentzero eta baurrak Leer más\nItsaskumeak arazotan murgilduta dabiltza! Altxor bilatzaile bihozgabea den Erregina Urdinares itsasontzian preso daude, eta Eskolako zuzensaria tranpa batean erortzeko zorian dago! Leer más\nEgipto, Erregeen Harana. Arkeologo talde bat faraoi misteriotsu baten hilobia aurkitzeko zorian dago. Leer más\nUmeek era dibertigarri batean botoiak, kremailerak, gerrikoak, lokarriak, etab. lotzen praktikatu eta ikasi dezaten liburu egokia. Leer más\nPiratak! Infantil 0 a 4 años - Prelectura y preescritura\nPirata-agertoki bat eta zenbait figura baino ez dituzu behar bainuaren orduan zure abenturak asmatzeko. bainurako liburu hutsa baino askoz gehiago! Leer más\nLiburu honen eskutik magiaren mundu harrigarrian murgildu zaitez. Historian zehar umeak zein helduak aho zabalik utzi dituzten ilusionista onenen ekintza gogoangarriak ezagutu itzazu. Zein da mago batek desagerrarazi duen objekturik handiena? Zer da... Leer más\nZertan dabiltza hiru neska-mutiko eta saguzar bat ohianean? Bada, neska-mutiloak Leo, Rebecca eta Martin baldin badira, seguru badakizuela nor den saguzar gaixoa...eta zein den haren seregina tropikoan: arazoak bilatu, aurkitu eta konpontzea! Leer más\nBesarkada Infantil 5 a 8 años - Literatura 5 a 8 años\nBesarkada poesiaren eta artearen bidez, samurtasunaren eta fintasun kromatikoaren artean, gorputzen eta arimen arteko batasunari jarritako kantua da. Haragizko besarkadan nola, bat egiten dute mundu sinbolikoak eta fisikoak, intuiziozkoak eta... Leer más\nSabanako bizimodua gogorra da, baita animalien erregearentzat ere. Horregatik, egun batean, bizimodua erraztuko dioten legeak ematea erabakiko du lehoiak, lege arbitrario horiek besteengan zer-nolako eragina izango duten pentsatu ere egin gabe.... Leer más\nNormal - Libro en vasco - Libro - La fragatina\nEgun Bat Itsasoan (Euskera)\nMaria eta haren ama itsasertzean daude arratsalde pasa, eta, bat-batean, neskatoak botila bat aurkituko du, barnean mezu bat daramana: «SOS. Laguntza behar dut, eta azkar». Hori irakurrita, Mariak, jakin-minez beteta, murgil egingo du itsasoan, hitz... Leer más\nBaserriko animaliak ezagutu Infantil 5 a 8 años - Literatura 5 a 8 años\nOiloak, usoak, txerriak. behiak, ahateak, bildotsak, ahuntzak, untxiak, zaldiak, astoak, erleak eta pauma dotore bat topatuko dituzu liburu honen barrualdean. Leer más\nAnimalien zergatia Infantil 5 a 8 años - Literatura 5 a 8 años\nGaldetu diozu inoiz zure buruari zergatik egiten ote duten negar krokodiloek?, zergatik distiratzen duten hainbeste katuen begiek? edo zergatik ibiltzen diren pinguinoek era xelebre horretan? Liburu honetan animalien inguruko galdera hauen eta beste... Leer más\nNire lehen hitzak Infantil\nZure lehen hitzak ikasi liburu honen soinuak entzunez gozatu bitartean. Barrualdeko galdera errazei esker, ikasketa-prozesuan zehar oso ondo pasatuko duzu. Leer más\nNire lehen 1, 2, 3 Infantil 0 a 4 años Álbumes interactivos\nZenbakiak ikasi liburu honen soinuak entzunez gozatu bitartean. Barrualdeko galdera errazei esker, ikasketa-prozesuan zehar oso ondo pasatuko duzu. Leer más\n1181 - 1200 de 2746 resultados


BILBOARGAZKI 2018ko programazioa gaur goizean aurkeztu da BBK Aretoan. Bertan Iñaki López de Aguileta, Bilboko Udaleko Kultura zuzendaria, Juan Armentia Euskal Herriko Argazkilari Taldeen Elkarteko presidentea, eta Oihane Aldayturriaga, BBKko Kultura Saileko teknikaria egon dira.\nBILBOKO UDALAK UNAMUNOREN EGUNA OSPATUKO DU OSTIRAL HONETAN JEAN-CLAUDE ETA COLETTE RABATÉREN HITZALDIAREKIN, ETA EGILEAREN IZENA DARAMAN PLAZAN EGINGO DEN LORE ESKAINTZA TRADIZIONALAREKIN →


2016 – SAIOA MARTÍNEZ DE OLCOZ – Josep Termes | Batxilergo2ko HISTORIA eta ENPRESA\n2016 – SAIOA MARTÍNEZ DE OLCOZ – Josep Termes\nJosep Termes La Fatarellan, 2006an\n1936ko uztailaren 27a\n2011ko irailaren 9a (74 urte)\nJosep Termes Ardèvol (Bartzelona, 1936ko uztailaren 27a–Bartzelona, 2011ko irailaren 9a) historialaria izan zen eta XIX eta XX. mendeetako kataluniar langileen mugimenduan espezializatu zen.\nJosep Termes Ardèvol Bartzelonan jaio zen 1936ko uztailaren 27an.\n1963an, Farmazia eta Letren arloan lizentziatu zen Bartzelonako Unibertsitatean baina, Francisco Francoren diktaduraren aurkako ekintzetan parte hartzeagatik, 1958 eta 1966an bota egin zuten handik.\n1971n, Historia Garaikideko doktoregoa lortu zuen Bartzelonako Unibertsitate Autonomoan eta irakasle ere izan zen han.\n1982 eta 1991 artean, Historia Garaikideko katedran izan zen Bartzelonako Unibertsitatean eta, ondoren, Pompeu Fabra Unibertsitatera joan zen lanera, Jaume Vicens Vives Historiako Unibertsitate Institutuan, zehazki.\n2006ko urriaren 1ean erretiratu zen.\nIkerketen eremuan, Termes XIX eta XX. mendeetako kataluniar langileen mugimenduan espezializatu zen eta honek katalanismo politikoarekin zituen loturak ere ikertu zituen. Ezagutza zabala lortu zuen eta Antoni Rovira i Virgiliren interpretazioen irakurketa zientifiko eta herrikoia ere egin zituen.\nArtikulu ugari idatzi zuen L’Avenç, Estudios de Historia Social edo El Contemporani bezalako aldizkarietan eta Recerques aldizkariaren sortzaileetako bat ere izan zen. Polemika ere ez zuen urruti ibili:\n« No me extraña que Caro Baroja haya dicho tonterías una vez más. No me fío nada de él. En una ocasión ya dijo que Sabino Arana había aprendido racismo durante su estancia en Cataluña, a finales del siglo pasado, cosa que es falsa y muy grave. Las afirmaciones de Caro me parecen una cretinada desde el punto de vista histórico y demuestran que gente muy leída en algunos campos puede ser absolutamente ignorante en otros »\nEz zen eskola historiografiko bat sortzearen aldekoa, baina gaurko historialari asko bere jarraitzaile dira: Teresa Abelló, Josep Maria Solé i Sabaté, Enric Olivé, Lluís Duran, Josep Pich, Santiago Izquierdo, Josep Grau, Andreu Mayayo, Jordi Llorens edo Agustí Colomines.\nPolitikan, Termes PSUC-eko militante izan zen XX. mendeko 60ko hamarkadara arte.\n1990ean, Sant Jordiren gurutzea eman zioten.\n2006an, Kataluniar Letren Ohorezko Saria jaso zuen Òmnium Cultural-en eskutik.\n2011ko irailaren 9an hil zuen minbiziak.\nEls moviments socials a Catalunya, País Valencià i les Illes (1967), en colaboración con Emili Giralt, Alfons Cucó y Albert Balcells.\nEl nacionalisme català. Problemes d’interpretació (1974), ponència presentada en el Col·loqui d’Historiadors, organizado por la Fundación Bofill, y que se va a convertir en referente de su teoría sobre el catalanismo popular.\nLa immigració a Catalunya i altres estudis d’història del nacionalisme català (1984, que incluye la ponencia de 1974)\nDe la Revolució de setembre a la fi de la guerra civil (1987) Vol. 6 de la Història de Catalunya, dirigida por Pierre Vilar y coordinada por él mismo.\nLes Bases de Manresa de 1892 i els orígens del catalanisme (1992) con Agustí Colomines.\nHistòria del catalanisme fins el 1923 (2000)\nPatriotes i resistents. Història del primer catalanisme(2003) con Agustí Colomines.\nHistoria del anarquismo en España (1870–1980), RBA Libros, Barcelona 2011, ISBN 978-84-9006-017-9.\nMi oficio me obliga a huir de la politiquería artikulua El Periódico-n\nEl anarquismo falló por no tener método artikulua El Paísen\nBNF: cb12055841g (data)\n← 2016 – PAULA DE JUAN – Hormisdas\n2016 – ANDREA JAUREGUI – Rachel Corrie →


Lehentasun kontua plazfeminista\nHausnarketa Lehentasun kontua\nSimone de Beauvoirrek ordinal batekin laburtu zuen emakumeek menderik mende izandako destinoa: bigarren sexua. Hurrenkeran eta gainerako guztian bigarrena; lehentasunik gabea, definizioz eta berez. Imajinario oso bat dugu horren zerbitzuko (gure kulturan, saihets famatua), eta makineria oso bat hori egia bihurtzeko.\nHorren atzean, bestetasuna: emakumeen gauzak zuen gauzak dira, ez unibertsalak, ez guztienak; beraz, bigarren mailakoak. Eta halaxe pasatu dira mendeak… mendean. Feminismoaren (feminismoen) borroka luzea bigarrentasun horren kontrakoa da, eta, ikuspegi holistiko batez, bigarrentasun guztien kontrakoa, solidarioa baita beste bigarren guztiekin, bidegabekeriak zapalduriko guztiekin.\nMundua bitan banatzen denean, bigarrena beti da azkena. Eta kontua ez da bigarrena lehen bihurtze hutsa: kontua da mundua bitan ez banatzea. Horra lehentasuna.\nAuthor: Irene Arrarats


EH Bilduk zuzenketa partzialak mantenduko ditu aurrekontuen eztabaidarako batzordeari begira. Rocio Vitero EH Bilduko zinegotziak adierazi duenez, «Urtaranek zioen EH Bilduren jarrera aldaketa bat nabari zuela. Zoritxarrez, ezin dugu gauza bera esan. Urtaranek ez du aurrekontuari buruzko benetako negoziaziorik egiteko inolako asmorik izan. Are gehiago, negoziazioa itxitzat jotzeko erabakia EH Bilduri jakinarazteko kortesia eta ausardia politikorik ere ez du izan. Ez da EH Bilduri emandako danbatekoa, herritar guztiei emandakoa baizik, eta tamalez, gasteiztar guztiek galtzen duten akordio honekin».\nDatorren urtean 457 milioi euro izango ditu Udalak, aurten baino 20 gehiago, eta ez ditu kontuan hartuko FOFELetik datozen 18 milioi euro baino gehiago, herritarren ahalegin fiskaletik ateratzen direnak. Horregatik, EH Bilduk proposamen zehatza egin du funts horiek erabiltzeko. Gasteizek aurre egin behar dien erronka estrategikoei heltzen dieten inbertsioak.\nProiektu zehatzetara eramanez, etxez etxeko laguntza-zerbitzua hobetzea, Zaramagako eguneko arreta-zentroa abiaraztea, enplegurako laguntzak handitzea, merkataritza babesteko eta laguntzeko tresnak hobetzea, edo produkzio-sektorearen digitalizazioaren erronkari erantzutea; gure teilatuak plaka fotovoltaikoz betetzeko programak martxan jartzea, edo gure etxebizitza- eta birgaitze-politika modu erabakigarrian indartzeaz, edota Iradier Arena eraberritzea.\n«EH Bilduk proposamen hau modu erabat ireki eta malguan egin du. Bai aurrekontuan txertatzeko moduan, bai Fofel likidaziotik datozen funtsak erabiltzean. Gure ustez Gasteizentzat ona eta beharrezkoa den akordio batera iristeko borondate osoa izan dugu. Gobernuak eskatutako azalpenak eman ditugu. Are gehiago, ez dugu osoko zuzenketarik erregistratu negoziazioan sakondu ahal izateko. Eta, hala ere, jaso duguna danbatekoa izan da. Ahalik eta forma txarrenaren danbatekoa. Eta ez da soilik EH Bildu Gasteizi emandako atea, herritar guztien atea baizik», adierazi du Viterok.\nEH Bilduk erakunde garrantzitsu guztietan negoziatu eta akordioak lortu ditu. Gasteizen desberdina dena da gobernuak gauza guztietan arrazoia ematen dioten akordioak besterik ez dituela nahi, ez duela ezer negoziatzen. Azkenean, akordio merke bat lortu du. Tristea da. Eta galtzen dutenak herritarrak dira.


🥇 Reforma Integral de Viviendas en Bilbao y Bizkaia | Irune Torrontegi\nHasiera > Zerbitzuak > Bilboko etxebizitzen erreforma integrala\nBILBOKO ETXEBIZITZEN ERREFORMA INTEGRALA\nJakin badakigu zein zaila den bigarren eskuko etxebizitza bateko edo etxe bateko zaharberritzea egitea, behar den denbora eta ustekabeek sortzen dituzten arazoak. Horregatik, Irune Torrontegi Barne Diseinuan berritze-lan zehatza egiten dugu, aurrekontua ere zehatz-zehatza izan dadin, horrela, aurreikusitako gastuak kontrolpean daude eta ager daitezkeen ezusteak gutxitzen dira. Bigarren eskuko etxe, atiko, txalet eta baserrien zaharberritzeetan adituak gara. Bezeroei egokitutako aurrekontuak egiten ditugunez, zaharberritzeak faseka egiteko aukera ematen dugu.\nLogela da erabiltzailearen nortasunaren isletako bat, gure etxeko gunerik pribatuena eta indarrak berritzekoa.\nHori dela eta, Irune Torrontegi Interiorismoan logela abegikor zein epelak sortzen ditugu beti ere erabiltzailearen izaerari lotuak, haurrentzako logelak direla, nagusiak zein gonbidatuentzako logelak direla.\nOhea ipar, aukerarik onena diseinatzen dugu. Kanapeak, doselak, oheburuko tapizatuak, lakatuak edo zurezkoak, beti topatzen dugu irtenbiderik onena, atsedenik onena lortzeko asmoz.\nGainera, gure altzariak diseinatzean fabrika-altzariek ematen ez dituzten soluzio originalak eta bakanak emateko malgutasuna lortzen dugu: jantzigelak, horma-armairuak, oheburuko-armairuak, gau-mahaiak, komodak, etab. Halaber, leku guztiei erabilgarritasuna eman ahal zaie, adibidez, suite-logelak egiteko orduan.\nEgunerokotasunean gehien erabili ohi den geletakoa sukaldea da. Lantokia da; beraz, zaharberritzea egiteko orduan funtsezkoa da ezagutzea erabiltzaileen beharrak.\nIrune Torrontegi Barne Diseinuan sukalde-altzari diseinuan adituak gara. Biltzeko espazioaren optimizazio eta erosotasunaren arteko oreka bilatzen dugu. Zure ideiak jaso eta zure gustu nahiz poltsikora egokitutako proiektua eratzen dugu.\nMaterial eta etxetresna egokienak hautatzen laguntzen dizugu, beti ere espazioa eta aurrekontua kontuan hartuta. Zure bizimodu eta beharren araberako sukalde mota aukeratzen laguntzen dizugu.\nErabilienetako tokia da. Irune Torrontegi Barne Diseinuan kolore, material eta argiztapenaren arteko oreka bila gabiltza, komuna gune praktikoa izatetik erlaxatzeko gunea izatera pasa dadin. Saneamendu, alikatatu, instalazio elektriko eta iturgintza aukeratzen ere laguntzen dizugu, zure spa pertsonala lor dezazun.\nKomun txikietako berritzeetan, espazioa ahalik eta gehien optimizatzen arituak gara. Espazio eta beharren arabera, banaketarik onena aholkatzen dizugu.\nZaharberritzean erabateko zerbitzua ematen dugu, profesional aritu taldea dugu eta. Urteak daramatzan taldea denez, lanetako emaitzak bermatuta daude.\nBerritzean zehar etengabeko harremana dugu bezeroarekin, behar izanez gero, azken uneko aldaketak egin ahal izateko, eta atzerapenik egon ez dadin.\nGremio guztiak koordinatzen ditugu, adostutako diseinua ahalik eta arinen burutzeko:\nGas eta berogailua\nHau da, aholkularitza pertsonalizatua ematen dugu, lanetako espazioaren azterketa zehatza egiten dugu, guneen azterketa nahiz diseinua, proiektua eta doitzea eginez, behin bukatuta, bizitzen hasteko.\nBerritzean zehar une oro gaude eskuragarri, hasierarik amaierara arte koordinatzen dugu, zaharberritzea egiteko baimena hasieran kudeatzen dugu, proiektuan sor daitezkeen ezusteei egokitzen gatzaizkie, bai lanak gauzatzean, bai garapen teknikoan edota diseinuan.\nBizkaiko etxebizitzak berritzeko proiektuak\nDiseñamos espacios únicos enfatizados con el uso del material, color e iluminación, con el propósito de optimizar el espacio al máximo.\nLlevamos a cabo el diseño interior de locales comerciales en Bilbao. Reforma de locales comerciales buscando la funcionalidad y mejora de tu negocio.\nTrabajamos la iluminación de nuestros proyectos de decoración desde un punto de vista sostenible. Diseñamos y destacamos espacios a través de una iluminación que garantice menor consumo.


'Klika' egiteko 2.560 kilometro | Gizartea | Berria\nPrestatu dute 21. Korrikaren ibilbidea: 11 egun, zazpi herrialde, 2.560 kilometro. Klika leloarekin egingo dute Korrika aurten: Euskaraldia igaro berri delarik, euskararen aldeko jokabideak hartzera deituko du Korrikak, euskararen alde Klika egitera. Apirilean izango da 21. Korrika: Garesen (Nafarroa) abiatuko da, hilaren 4an, ostegunarekin, eta Gasteizen bukatuko, hilaren 14an, igandean.\nApirilaren 4an arratsaldean hasiko da Korrika Garesen, 17:00ak aldera. Ekitaldi bat egingo dute aurretik, eta amaieran irakurriko duten mezua sartuko dute lekuko barruan. Garesen abiatu, eta Lizarra aldera joko du Korrikak: iluntzean sartuko da Lizarran, 19:30 aurretik. Hegoalderantz joko du handik, eta Erriberan izango da biharamunean: Tuteran, 08:30 aurretik. Cascanteraino iritsiko da lasterketa. Arratsaldean, Nafarroa erdialdean izango da: Erriberrin eta Tafallan, adibidez. Ekialdera joko du handik: ostiral gauean, 22:30ean, Zangozan izango da.\nIruñea, lehen hiriburua\nNafarroan hasiko da Korrika, han amaitu baitzen aurrekoa. Iruñea izango da, hain justu ere, aurtengo lasterketak igaroko duen lehen hiriburua: hilaren 6an, larunbatean. Goizean Agoitz aldean ibiliko da, eta bazkalondoan inguratuko da Iruñera; Mendillorri auzoan izango da 14:20an. Iruñe alboko herrietan sartu-irtenean ibiliko da ondoren. Hiriburuko alde zaharrean 17:00ak aldera sartuko da; larunbata denez, uste izatekoa da jendetza handia bilduko duela.\nIruñetik irtenda, Nafarroa Behererantz hartuko du Korrikak, eta gauean igaroko du hiriburua: Donibane Garazi (02:40). Larzabaletik barrena, Zuberoara joko du gero, eta goizean goiz iritsiko da Maulera, 07:00ak ondoren. Lapurdirako bideari ekingo dio jarraian, Donapaleutik barrena. Baionara igande arratsaldean helduko da Korrika, 18:00ak aurretik. Angelu eta Miarritze igande iluntzean igaroko ditu. Lapurdiko kostaldeko herrietatik jarraituko du igande arratsean, eta Gipuzkoara 01:30 aldera iritsiko da, Irunera. Aurki hartuko du Nafarroarako bidea, hala ere: Beratik eta Lesakatik igaroko da gauez, eta Lapurdira itzuliko da, Saratik barna. Azkainen izango da astelehen goizean, 08:00etan. Lapurditik Nafarroa aldera berriz, Baztandik: Elizondon izango da 13:20 aldera. Malerrekatik, Leitzaldetik eta Basaburutik igaroko da arratsaldean.\nHilaren 9an, asteartean, Arabara sartuko da Korrika, Sakanatik: Agurainera iritsiko da 08:00etarako. Arabako Errioxan izango da arratsaldean; gauean, Trebiñun. Biharamunean, Bizkai aldera joko du: goizaldean Aiaraldean ibiliko da, baina 11:00etarako Basaurin izango da. Txorierritik eta Uribe Kostatik pasatuko da arratsaldean —Getxon, adibidez, 21:15 aldera izango da—. Gauean Ezkerraldera joko du; Barakaldon, 00:30ean. Osteguneko mugarri nagusia Bilbo izango da: goizean Meatzaldea igaroko du, eta bazkalondoan Bilboko Zazpikaleetan izango da. Busturialdera joko du arratsean.\nHilaren 12an Gipuzkoan sartuko da Korrika, eta arratsalde hasieran Donostian izango da: 16:30 bueltan. Oiartzualdetik igaroko da iluntzean —Errenteriatik, 23:00 aurretik—, eta Beterri, Tolosaldea eta Goierri pasatuko ditu goizaldean. Oñatin izango da larunbat eguerdian, eta Eibarren bazkalondoan. Durangaldera joko du arratsean, eta Zornotzara. Arabarako bidea hasiko du orduan: Arratiara joko du lehenik, Arrasatera gero, eta Legutiotik barrena sartuko da Arabara, 06:00etan.\nGasteiz aldera zuzenean joko du Korrikak igande goizean, eta hiriburuan sartuko da 08:30erako. Gasteizen barrena emango du goiza, eta 12:30ean izango da azken kilometroa, Andre Maria Zuriaren plazan. Bertan egingo dute ekitaldia, eta orduan irakurriko dute lekukoaren barruko mezua.\nOrain hurrena 2009an amaitu zen Korrika Gasteizen. 16. Korrika izan zen, eta mezua Pirritx, Porrotx eta Marimototsek irakurri zuten. Aurtengoa 21. Korrika da, eta Jose Luis Alvarez Enparantza Txillardegi omenduko dute.


Hemen zaude: Hasiera / Berriak / Zientzia herritarra\nZientzia herritarrak esan nahi du espezialista ez direnek ere parte hartzen dutela ikerketa zientifikoko jardueretan. Herritarrak adituekin elkarlanean aritzen dira ezagutza sortzeko. Hezkuntza arloan, zientzia herritarra ikaskuntza-zerbitzu jardunbideen mota bat da.\nAbiapuntutzat hartzen dira halako arazo eta egoera jakin batzuk irakasleak eta ikasleak ikertzera adoretuko dituztenak, gizartearentzat garrantzitsua den galderaren bat argitu beharrez edo hautemaniko premiaren bati erantzun beharrez.\nAlbistea zure interesekoa bada, egin klik hemen eta artikulua ikusiko duzu (Aula aldizkaria, 287. zk).


barren.eus - Orga jasotzaile berria dauka Elgoibarko Gurutze Gorriak\nOrga jasotzaile berria dauka Elgoibarko Gurutze Gorriak\nElgoibarko Gurutze Gorriko presidente Julian Rodriguezek azaldu duenez, orga jasotzaile berriari esker lagun bakarrak egingo du orain arte lauk egiten zuten lana. Gipuzkoako Elikagaien Bankutik ekartzen dituzten elikagaiak kudeatzeko erabiliko dute Ulma enpresak kostu prezioan saldu dien orga.\nElgoibarko Gurutze Gorriak 32.000 kilo elikagai banatu zituen 2017an beharrean dauden familien artean. Elgoibarko 128 familiak (451 lagun) eta Soraluzeko 52 familiak (143 lagun) jaso zuten laguntza hori. Hilean behin, gutxienez, banatzen dituzte elikagaiak.\nBergaran dagoen Gipuzkoako Elikagai Bankutik ekartzen dute banatu beharrekoa euren egoitzara, Pedro Mugurutzako eskola egon zen eraikinera, Aita Agirretik hara lekuz aldatu baitziren. Elikagaiak furgonetatik jaitsi eta egoitzan gordetzeko lau lagun behar zituzten lehen. "Hiru palet kabitzen dira furgonetan, bakoitza 500 kilotik gorakoa. Lau lagun behar genituen elikagaiak gordetzeko, eta izerditan bukatzen genuen. Orain, orga jasotzaileari esker, pertsona bakarrak hustu dezake zama. Asko erraztu digu lana", azaldu du Julian Rodriguezek.\nUlma eraikuntza kooperatibari erosi diote orga jasotzailea. "Bigarren eskukoa den arren kostu prezioan saldu digutela eskertu nahi diogu Ulmari. Gainera, mantenua egin dote eta txukun txukun prestatu digute guretzako", esan du Elgoibarko Gurutze Gorriko presidenteak Ulmako ordezkari Luis Felipe Lopezen aurrean.\nGipuzkoako Elikagainen Bankuko laguntzaz gainera, Europatik etortzen dena ere kudeatzen du Gurutze Gorriak. Urtean hiru bat aldiz jasotzen dute Europar Batasunak familia behartsuenei laguntzeko helarazten dien laguntza. "Hor jasotzen ditugun paletek 500 kilotik gorako pisua dute eta horiek batetik bestera mugitzeko primeran etorriko zaigu orga.


Emeterio Arrese euskaltzale bidaiaria\nApirilean beteko dira 50 urte Emeterio Arrese (1869-1954) olerkari tolosarra hil zela. Ez dira gutxi euskaltzale honek bere bizian osatu zituen literatura lanak, bertsoak eta antzerkiak. Ez dira gutxi ezta ere Amerikara burutu zituen bidaiak, Buenos Airesen, Habanan, Mexikon eta New York-en denboraldi luzeak egin zituen. Bere garaiko bertsolari, literaturgile eta enpresari ezagunen lagun; bohemioa izatez, errepublikarra ideiez, historia luze eta oparokoa genuen Arrese.\nEmeterio Arrese Bauduer 1869an jaio zen Tolosan, aita tolosarra zuen, ama berriz frantsesa, biak urte mordoa Gasteizen bizi izanagatik, bertan ezagutu eta maitemindu ziren, baina ostera Tolosara itzuli ziren. Beraz, Emeterio herri honetan hazi zen eta bertako eskolapioetan ikasi zuen, ez zituen ordea oso oroitzapen gozoak izan eskola honi dagokionez eta batzuen ustez, bertan jaso zuen tratuagatik Elizarenganako mesfidantza ez zitzaion inoiz kendu.\nEzinegona eta urduritasuna segituan iratzarri zitzaion, batez ere euskaltzaletasunari dagokionez, 1887 inguruan Pedro Mari OtaÃ±o bertsolaria ezagutu zuen eta baita bere lagun min egin ere; geroztik, Arreseren bertsoek OtaÃ±ok hain gustuko zuen herrikoitasun eta lirikotasunaren arteko bateraketa horretatik edan zuten. Arresek maiz hitz egiten zuen OtaÃ±o, bere adiskideari buruz eta Euzko Gogoan (1952, 9-10 zbk.) bertsolaria lehen aldiz ikusi zuen egunaz idatzi zuen: "Emeretziren bat urte izango nitun nik Pello Mari ezagutu nuen garaian. Donosti'ko zarreko txoko batean aren bertsoak entzuteko abagune izanik, zorionez arkitu nintzan. Izan ere, mendi-mendiko larranbillo usai, iturri naro, ta gaÃ±antzeko beste aldegai eder guziak ere berekin zitun Pello Mari'ren bertso bakoitzak. Egun artandik eratorri zan gure adiskidetasun aundia"\nGaztea zen Emeterio oraindik eta abenturazaletasuna barruan zeraman, odola bor-bor zeriola Amerikara joatea erabaki zuen, mundua ezagutzera nonbait. Ez dakigu zehazki zenbat bider joan zen Amerikara, baina bertako herrialde askotan egon zela bai: Buenos Airesen Ã»OtaÃ±ok zerikusirik izango zuen honetan ereÃ», Mexikon, New Yorken eta San Luis de Missourin, baina batez ere Habanan. Kontratista bezala jardun zenez, lanbide honen baliabideak aprobetxatu zituen Amerikan zenbait pilotaleku eraikitzeko eta diru mordoxka bat irabazi zuenean benetako "amerikano" bihurtu zen; baina diru hori galtzeko zalea ere bazen tolosarra, behin dirudun eta beste behin "xentimorik gabe" ibiltzen zen.\nArreseren Amerikako egonaldietaz apenas dugun berririk, baina bere bertsogintza aztertuz gero, Euskal Herria ez zuela inolaz ere ahaztu nabari da, askotan damu da bertatik alde egin zuelako. Jasaten zuen herriminaren adibide garbi bat bere amaren falta sumatzen zuenean ikusten dugu; Amerikan zegoela hainbat olerki idatzi zituen bere amaren inguruan, hauek garbi erakusten dute nola maite eta kasik jainkotu zuen bera sortu zuen emakumea. 1903an Arresek bere amaren heriotzaren berri izan zuen Habanan eta tristurak jota, oso ezaguna egin zen olerki bat idatzi zuen: "Tristura makur illungarriya / beÃ±ere kentzen ez dana / datorkit orain gogoraturik / hil zaidan ama laztana", zioen olerkiak bere lerro batzuetan.\nBadakigu Emeterio Arreseren lehen bidaia Kubarakoa izan zela. Ez ziren garai xamurrak Espainiako azken kolonian, izan ere, 1895ean Kubako Gerra lehertu zen eta olerkariak gogotik bizi izan zuen gudaldi hura; beste askok bezala, espainiar abertzaletasun sutsua erakutsi zuen eta Kubako matxinatuen, nahiz yankien kontra bereak eta bi bota zituen: "Zer uste dute moro zar oiek / espaÃ±ola garaitzia, / gure kopeta beren indarrez / umill goiberatutzia?" galdetzen zuen Tolosan 1896an idatzitako bertso batean. Hortik gutxira Kubara joan zen eta urte batzuk beranduago New Yorken egon zenean yankien kontrako iritzi garbia erakutsi zuen; ez zitzaion lurralde hori batere gustatu, jaso zuen tratua ez baitzen guztiz gozoa izan.\nEuskal Herrira itzultzeko garaia iritsi zitzaion antza, hamabost urte baino gehiagoz etxetik kanpora ibili denaren zirrara berberarekin itzuli zen gainera; baina berton aurkitu zuenak ez zuen zerikusirik gazte koxkor bat zenean utzi zuen lurrarekin, erabat ezberdina zela ohartu zen, lagunak aldendu eta kaleetan euskararik entzuten ez zuelako kexu zen gure Arrese. Aberats itzuli arren, zorionik ez zuen aurkitu beraz. Zori makurra! izeneko bertso-sortan "Arrotz ote naiz lur ontan ere?" galdegiten zion bere buruari.\nBehin eta berriro tolosarra zela esan arren, Amerikatik etorri zenean Donostian ezarri zen eta bertan denbora luzea egin zuen. Hiri horretan eman zituen bere urterik oparoenak, bai literatura aldetik eta baita ospe aldetik ere. Lagunak aldendu zitzaizkiola kexu bazen ere, egia da betiko adiskideak bere ondotik ez zitzaizkiola sekula joan; hor dugu Polikarpo Elosegiren adibidea, bere anaia Juan eta Antoniorekin batera, Boinas Elosegui enpresa famatuaren jabea zen hau, txikitatik Emeterio Arreseren lagun mina dudarik gabe. 1948an Polikarpo hil zenean, olerkariak bere samina eta gomuta ederki asko adierazten jakin zuen bertso bitan Ã»Laister igana izenburupeanÃ». Beste horrenbeste esan daiteke Manuel Urreta olerkariarekin edo Eduardo Mokoroa musikariarekin izan zuen harremanaz.\nHain zuzen, azken honekin, adiskidetasunaz gain, lan harreman sendo bat gauzatu zuen. 1900ean Mokoroak Sentierak opera estreinatu zuen IruÃ±ean eta opera horrek Arreseren letrak zeramatzan, ostera, 1936an opera hau Leidor izenez berrantzeztu zen eta nahikoa famatu egin zen gainera. 1911. urtea benetan urte berezia behar zuen izan idazle tolosarrarentzat, bere herriak omenaldi xume baina beroa eskaini omen zion eta hori gutxi balitz, urte berean Seguran egin ziren Euskal Jaietan Zara izeneko bere obrak bigarren saria jaso zuen Ã»berrogeita hamar pezeta, dirutza garai haietanÃ»; hain zuzen ere, Zara opera Mokoroaren musikarekin zegoen konposaturik. 1913an Tolosako udaletxeak Nere Bidean liburua argitaratu zion Arreseri, ordu arte idatzi zituen olerkien bilduma bat zen eta liburuaren azken zatiak Zara opera oso-osorik zekarren.\nGerora beste zenbait olerki-bilduma argitaratu zituen, euskaltzaleen artean benetan ezagun egin zen eta laudorioak besterik ez zituen jaso, Ibinagabeitiaren hitzak dira horren erakusgarri: "ArreseÂ´k poesi-indar berbizikoa txertatu dio gure euskerari. Ortan gutxi izan dira gure artean ain lan ederra egin duenik. Aren eskuetan poesi-tresna egin-egiÃ±a duzute gure izkera: apain, egoki ta neurrikoa; pin eta zailua". (Euzko Gogoa, 1952 7-8 zbk.).\n1948an, laurogei urte bete zituenean, Donostiatik Tolosara itzuli zen, zahartzaroaren azken urteak bere herrian egiteko. Bere bertso-sorta batek zioen bezala, gainbehera zetorkion eta "ankak elbarri, burua motel" zituen. Dena den, azken urte horietan ez zuen berezko nortasunik galdu; Juan Garmendia LarraÃ±agak gizon sendoa zela dio eta traje nahiz kapelarekin ibiltzen omen zen, ezkertiarra baino gehiago errepublikazalea zen eta erlijiosoa izan arren, ez zuen eliza gehiegi maite. Bi hitzetan, Arrese bohemioa eta erromantikoa zela esan dezakegu.\n1952an OtaÃ±ori eginiko omenaldian parte hartu zuen eta urte berean bere azken liburua, Olerki Berritze argitaratu zioten. Emeterio Arrese 1954ko apirilaren 7an hil zen 85 urterekin Tolosan, bere jaioterrian; azken orduak berarekin igaro eta sakramentuak eman zizkion Salbatore Mitxelena frantziskotar olerkariak "illak bakarrik entzuten duten izkera maitagarrian" zendu zela esan zuen.\nAntza denez, alde batetik bestera ibiltze horrek ez zion onik ekarri Arreseri, Buenos Airesetik Habanara joan zenean, Argentinan utzi zuen lagun batek harantz eta honantz zertan zebilen galdetu zion eta tolosarrak bertso paregabe batzuekin erantzun zion, sorta horretakoak dira bi hauek:\nAndik irtenda nik etzekiat\nnolabait ala bearrak\nonuntz ekarri ninduan edo\nnere buruzbide txarrak.\nAi, jakiÃ± banu!; baÃ±a gaur zertan\nestutu ortz t'atzaparrak....?\nTipula zar bat ez dik baliyo\noraingo nere negarrak\nNi zer nabillen jakin nai al dek?\nAra: lur au borobilla\note dan zeukat nere buruban\nTa...bazekiat hi jun eitzala\nÃ»beti izan aiz abillaÃ»\nIparragirre'k or utzitako


barren.eus - BABESTUTAKO EDUKIA: Bidelagun izateari buruzko historia bat\nBABESTUTAKO EDUKIA: Bidelagun izateari buruzko historia bat\nArgitaratua: 2021-11-11 09:43\nMario Azurzari Aitor Francesena 'Gallo'z berba egiten entzuten diogunean, eta alderantziz, lau eskurekin idatzitako historia bat ari gara entzuten. Edo, hobeto esanda, "bi oholekin" idatzitakoa. Historia horretan, Mariok begiak eskaintzen dizkio Gallori, eta Gallo, bi aldiz surf egokituko munduko txapelduna, bizitza-maisua da Mariorentzat.\n• Bidelagun izateak zentzu osoa duenean\nGalloren historia apartekoa da, zalantzarik gabe. Erabat sinesten ez dituzun horietakoa. Egin daiteke surfean itsua izanda? Berari galdetuz gero, barre ozena entzungo litzateke aurrena, eta ondoren hau: "Eta, zergatik ez?". Izan ere, munduko surf-txapelduna baino gehiago, erabakitasunaren, alaitasunaren eta, batez ere, temaren txapelduna da. Mugarik eta oztoporik gabeko indar ikaragarria du Gallok. Eta indar horrek eraman du bizitzen eta bere pasiorik handienaz, surfaz, gozatzen jarraitzera.\nEta hortxe azaltzen da bikote hobezin honetako bigarren kidea: Mario, hau da, Galloren begiak. Urte askoan, Galloren ikasle aurreratuetako bat izan zen Mario, hark artean zerbait ikusten zuela (bestea egungo surfeko izarra izan zen: Aritz Aramburu). Geroago, Galloren bidelagun bihurtu zen Mario. Marioren ondoan irabazi zuen Gallok 2016ko surf egokituko munduko txapelketa. Eta, harrezkero, elkarrekin surfean aritzeaz harago doa haien arteko harremana.\nErabakiak segundo-hamarrenetan hartu behar dira uretan. Eta, une jakin batzuetan, egoera oso zailetara eraman zaitzake hutsegite txiki batek. Gallorentzat funtsezkoa da bere lekuan jartzen dakien bidelaguna izatea. Eta Mariok paregabe egiten duten ezaugarri guztiak ditu: enpatia, sentikortasuna, hurbiltasuna, konplizitatea… Galloren hitzetan, "ondoan izan ezean inoiz lortuko ez zenukeen hori lortzeko behar duzun pertsona da bidelagun ona; Mario, adibidez".\nMario ere ez da hankamotz gelditzen Gallori buruzko aipamenetan. Haren ustez, bizitzarako benetako irakaspena da Gallori laguntzea. Bai uretan, bai uretatik kanpo. Bere zeregina Galloren premietara egokitzen jakitea dela uste du. Galloren adiskidetzat du bere burua, baina baita haren helburuak lortzeko bitartekotzat ere.\nMarioren esanetan, batzuetan ahaztu egiten zaio Gallo itsua dena, eta ikaragarri aberasgarria da haren bidelagun izatea. Izan ere, Mario beti sentitu da Galloren ikasle, eta horixe da harreman harrigarri honen paradoxa. Eta, orain, haren bidelaguna dela, egunero ikasten du harengandik "lehenengoan amore ez ematen, gauza guztietan saiatua izaten eta inoiz ere ez etsitzen".\nZalantzarik gabe, balio osoa hartzen duen bidelagun-harremanik bada, hauxe da. Biak hazten direlako laguntza horretan, bai kirolean eta bai bizitzan. Horregatik, Gallok dioenez, "bizitzako une bakoitzean norbait alboan izatea baloratzen jakin behar da, balio ikaragarria baitu". Gallok esana.\nLABORAL Kutxan zure bidelagun izatearen balioan sinesten dugu\nMariok eta Gallok bezala, hurbiltasunaren eta bidelagun izatearen balioan sinesten dugu. Entitate kooperatiboa da gurea, eta, horregatik, gure produktu eta zerbitzu guztietan pertsona hartzen dugu ardatz (behar duena eta behar ez duena). Eta etorkizunean pentsatzeaz eta horretarako prestatzeaz ari bagara, are gehiago.\nHori dela eta, Galloren eta Marioren arteko bidelagun izateari buruzko historia paregabe hau aukeratu dugu Biziaro aurreikuspen-planen azken kanpainarako. Izan ere, produktu horrek pertsonarekin batera eboluzionatzen du, bizitzako une bakoitzera egokituz eta erretirora arte bidelagun izanez.